които отговарят на следните условия:
 застрахователната или презастрахователната група има, по отношение на всяка сграда, застрахователни или презастрахователни задължения във видове дейност „Имуществено застраховане срещу пожар и други бедствия“, включително пропорционалните презастрахователни задължения, които покриват щетите, причинени от пожар или експлозия, включително щетите в резултат от терористични атаки;
 всички сгради са частично или изцяло разположени в радиус от 200 метра.
 C0860/R2600
 Прогнозно намаляване на риска
 Прогнозният ефект от намаляване на риска на специфичните за групата ретроцесионни договори и схеми със специална цел за алтернативно прехвърляне на застрахователен риск, свързани с рискове, произтичащи от пожар, с изключение на прогнозните премии за възобновяване на презастрахователното покритие.
 C0870/R2600
 Прогнозни премии за възобновяване на презастрахователното покритие
 Прогнозните премии за възобновяване на презастрахователното покритие в резултат на специфичните за групата презастрахователни договори и схеми със специална цел за алтернативно прехвърляне на застрахователен риск, свързани с рискове, произтичащи от пожар.
 C0880/R2600
 Капиталово изискване за катастрофичен риск след намаляване на риска — Застраховане срещу пожар
 Oбщият размер на капиталовото изискване след намаляване на риска, след като се приспадне ефектът от намаляване на риска на специфичните за групата ретроцесионни договори и схеми със специална цел за алтернативно прехвърляне на застрахователен риск, свързани с рисковете, произтичащи от пожар.
 Риск от бедствие, предизвикано от човешка дейност — Застраховане на отговорност
 C0890/R2700–R2740
 Получени премии след 12 месеца — Вид покритие
 Премиите по вид покритие, които застрахователната или презастрахователната група ще получи през следващите 12 месеца във връзка със застрахователни и презастрахователни задължения във връзка с рискове от възникване на отговорност, за следните видове покрития:
 Застрахователни и пропорционални презастрахователни задължения във връзка с отговорността при нарушаване на професионални задължения, различни от застраховането и презастраховането на отговорността при нарушаване на професионални задължения на самонаети занаятчии или специалисти;
 Застраховане и пропорционално презастраховане на отговорността на работодатели;
 Застраховане и пропорционално презастраховане на отговорността на директори и служители;
 Застрахователни и презастрахователни задължения във връзка с отговорност, включени в дейности „Застраховане във връзка с обща гражданска отговорност“, включително пропорционалните презастрахователни задължения, различни от задълженията, включени в рискови групи за възникване на отговорност 1—3, различни от застраховането и пропорционалното презастраховане на лична отговорност и различни от застраховането и презастраховането на отговорността при нарушаване на професионални задължения на самонаетите занаятчии или специалисти;
 Непропорционално презастраховане.
 За целите на това изчисление се взема брутната стойност на премиите, без приспадане на премиите по презастрахователни договори.
 C0890/R2750
 Получени премии след 12 месеца — Общо
 Общо за всички видове покритие на премиите, получени от застрахователната или презастрахователната група, през следващите 12 месеца.
 C0900/R2700–R2740
 Най-високата предоставена граница за възникване на отговорност — Вид покритие
 Най-високата граница, по вид покритие, предоставено от застрахователната или презастрахователната група, във връзка с рискове от възникване на отговорност.
 C0910/R2700–R2740
 Брой претенции — Вид покритие
 Броя на застрахователните претенции, по вид покритие, който е равен на най-малкото цяло число, което надвишава размера съгласно предвидената формула.
 C0920/R2700–R2740
 Капиталово изискване за катастрофичен риск от възникване на отговорност преди намаляване на риска — Вид покритие
 Това е размерът на капиталовото изискване преди намаляване на риска, по вид покритие, за рискове от възникване на отговорност.
